ai4bharat/Pralekha huggingface dataset:
பிரதமர் அலுவலகம்
23-வது ஷாங்காய் ஒத்துழைப்பு உச்சி மாநாட்டில் பிரதமர் திரு.நரேந்திர மோடியின் உரையின் ஆங்கில மொழிபெயர்ப்பு
மேதகு உறுப்பினர்களே!
வணக்கம்!
இன்று, 23-வது ஷாங்காய் ஒத்துழைப்பு உச்சி மாநாட்டில் பங்கேற்றுள்ள உங்கள் அனைவரையும் அன்புடன் வரவேற்கிறோம். கடந்த 20 ஆண்டுகளில், ஷாங்காய் ஒத்துழைப்பு அமைப்பானது முழு ஆசியாவின் அமைதி, செழிப்பு மற்றும் வளர்ச்சிக்கு உதவும் தளமாக உருவெடுத்துள்ளது. நாங்கள் ஆசியா முழுவதையுமே குடும்பமாக பார்க்கிறோம்.
மேதகு உறுப்பினர்களே,
ஷாங்காய் ஒத்துழைப்பு அமைப்பின் தலைவராக அதன் ஒத்துழைப்பை மேலும் மேம்படுத்த இந்தியா பல முயற்சிகளை தொடர்ந்து மேற்கொண்டுள்ளது. இந்த முயற்சிகள் அனைத்தையும் இரண்டு அடிப்படைக் கொள்கைகளின் அடிப்படையில் நாங்கள் செய்துள்ளோம். முதலாவது, வசுதைவ குடும்பகம். அதாவது உலகம் முழுவதும் ஒரே குடும்பம் என்பதாகும். இது நவீன காலத்தில் நமக்கு உத்வேகம் அளிப்பதாக உள்ளது. இரண்டாவது கொள்கை SECURE என்பதாகும். இது பாதுகாப்பு, பொருளாதார மேம்பாடு, இணைப்பு, ஒற்றுமை, இறையாண்மை மற்றும் பிராந்திய ஒருமைப்பாட்டிற்கான மரியாதை மற்றும் சுற்றுச்சூழல் பாதுகாப்பு ஆகியவற்றைக் குறிக்கிறது. இது எங்கள் தலைமைப் பொறுப்பின் நோக்கத்தையும், ஷாங்காய் ஒத்துழைப்பு அமைப்பிற்கான எங்களது பார்வையையும் பிரதிபலிக்கிறது.
இந்தக் கண்ணோட்டத்துடன், ஷாங்காய் ஒத்துழைப்பு அமைப்பிற்குள் இந்தியா ஐந்து புதிய அம்சங்களை முன்னெடுத்துள்ளது:
◦ ஸ்டார்ட்-அப் நிறுனங்கள் மற்றும் புதுமையான கண்டுபிடிப்புகள்,
◦ பாரம்பரிய மருத்துவம்,
◦ இளைஞர்களுக்கு அதிகாரம்,
◦ டிஜிட்டலில் இணைத்தல், மற்றும்
◦ பகிரப்பட்ட புத்த பாரம்பரியம்
மேதகு உறுப்பினர்களே,
இந்தியாவின் தலைமையின் கீழ், நாங்கள் ஷாங்காய் ஒத்துழைப்பு அமைப்பில் நூற்று நாற்பதுக்கும் மேற்பட்ட நிகழ்ச்சிகள், மாநாடுகள் மற்றும் கூட்டங்களை நடத்தியுள்ளோம். ஷாங்காய் ஒத்துழைப்பு அமைப்பு என்பதை 9 நாடுகளுக்குள் சுருக்க இந்தியா விரும்பவில்லை. இந்தியாவின் தலைமையின் கீழ் முதன்முறையாக எஸ்சிஓ சிறுதானிய உணவு விழா, திரைப்பட விழா, புத்த பாரம்பரியம் பற்றிய சர்வதேச மாநாடு ஆகியவை ஏற்பாடு செய்யப்பட்டன.
மேதகு உறுப்பினர்களே,
இன்று உலக அமைதிக்கு பயங்கரவாதம் பெரும் அச்சுறுத்தலாக மாறியுள்ளது. இந்த சவாலை சமாளிக்க தீர்க்கமான நடவடிக்கை தேவை. பயங்கரவாதத்தின் வடிவம் எதுவாக இருந்தாலும், அதற்கு எதிரான நமது போராட்டத்தில் நாம் ஒன்றுபட வேண்டும். சில நாடுகள் எல்லை தாண்டிய பயங்கரவாதத்தை தங்கள் கொள்கையாகப் பயன்படுத்துகின்றன. பயங்கரவாதிகளுக்கு அடைக்கலம் அளிக்கின்றன. அத்தகைய நாடுகளை விமர்சிக்க எஸ்சிஓ தயங்கக்கூடாது. இதுபோன்ற தீவிரமான விஷயங்களில் இரட்டை நிலைப்பாடுகளுக்கு இடமில்லை.
மேதகு உறுப்பினர்களே,
ஆப்கானிஸ்தானின் இன்றைய நிலைமை நேரடியாக நம் அனைவரின் பாதுகாப்பையும் பாதித்துள்ளது. ஆப்கானிஸ்தான் தொடர்பாக இந்தியா கொண்டுள்ள கவலைகளையே அனைத்து எஸ்சிஓ நாடுகளும் கொண்டுள்ளன. ஆப்கானிஸ்தான் மக்களின் நல்வாழ்வுக்காக நாம் அனைவரும் ஒன்றுபட வேண்டும்.
மேதகு உறுப்பினர்களே,
ஷாங்காய் ஒத்துழைப்பு அமைப்பு உலக மக்கள்தொகையில் சுமார் 40 சதவீதத்தையும், உலகப் பொருளாதாரத்தில் கிட்டத்தட்ட மூன்றில் ஒரு பகுதியையும் பிரதிநிதித்துவப்படுத்துகிறது. இந்தியாவில் தலைமைப் பொறுப்பில் எங்களுக்கு ஒத்துழைத்த அனைவருக்கும் நன்றி. எஸ்சிஓவின் அடுத்த தலைவரும், கஜகஸ்தான் அதிபரும், எனது நண்பருமான டோகாயேவிற்கு இந்தியாவின் சார்பாக எனது வாழ்த்துகளைத் தெரிவித்துக் கொள்கிறேன். எஸ்சிஓவின் வெற்றிக்காக அனைவருடனும் இணைந்து பணியாற்ற இந்தியா உறுதிபூண்டுள்ளது.
மிக்க நன்றி.
பொறுப்புத் துறப்பு - இது பிரதமரின் கருத்துகளின் தோராயமான மொழிபெயர்ப்பு. உண்மையான உரை இந்தியில் வழங்கப்பட்டது.
பிரதமர் அலுவலகம்
மேற்கு வங்கத்தில் ஜல்பைகுரியில் நடந்த விபத்தில் உயிரிழந்தவர்களுக்கு பிரதமர் இரங்கல் தெரிவித்துள்ளார்
மேற்கு வங்கத்தின் ஜல்பைகுரியில் துர்கா பூஜை கொண்டாட்டத்தின் போது ஏற்பட்ட விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் தெரிவித்திருப்பதாவது;
"மேற்கு வங்கத்தின் ஜல்பைகுரியில் துர்கா பூஜை கொண்டாட்டத்தின் போது நடந்த விபத்து குறித்து வேதனை அடைந்தேன். தங்கள் அன்புக்குரியவர்களை இழந்தவர்களுக்கு எனது இரங்கல்: பிரதமர் @narendramodi"
"மேற்கு வங்க மாநிலம் ஜல்பைகுரியில் நடந்த துர்கா பூஜை விழாவின் போது நடந்த விபத்தில் இறந்தவர்களின் குடும்பத்தினருக்கு பிரதமரின் பொது நிவாரண நிதியிலிருந்து
ரூ.2 லட்சமும், காயமடைந்தவர்களுக்கு ரூ.50,000-ம் வழங்கப்படும்: பிரதமர் @narendramodi"
பாதுகாப்பு அமைச்சகம்
இந்தியா-நேபாளம் ராணுவம் இடையே 15வது சூரியகிரண் கூட்டுப் பயிற்சி: செப்டம்பர் 20 முதல் நடைப்பெறுகிறது
இந்தியா-நேபாளம் இடையே 15வது கூட்டு ராணுவ பயிற்சி உத்தரகாண்ட் பிதோராகரில் செப்டம்பர் 20ம் தேதி தொடங்குகிறது. இந்த பயிற்சியில் இந்திய ராணுவத்தின் காலாட்படை மற்றும் நேபாள ராணுவத்தினர் , தங்கள் நாட்டில் தீவிரவாத தடுப்பு நடவடிக்கையின் போது மேற்கொண்ட நடவடிக்கைகளை பகிர்ந்து கொள்கின்றனர்.
இந்த பயிற்சியின் ஒரு பகுதியாக, இருநாட்டு ராணுவத்தினரும் மலைப் பகுதிகளில் தீவிரவாத தடுப்பு நடவடிக்கையில் பயன்படுத்திய தங்கள் ஆயுதங்கள், யுக்திகள் மற்றும் தொழில்நுட்பங்களை பகிர்ந்து கொள்கின்றனர். மனிதாபிமான உதவி, மலைப்பகுதி போர்முறை, வனப்பகுதி போர்முறை போன்ற தலைப்புகளில் நிபுணர்களின் ஆலோசனையும் இந்த பயிற்சியில் இடம்பெறுகிறது.
இருநாடுகள் இடையேயான உறவை மேம்படுத்துவதில் இந்த கூட்டுப்பயிற்சி பயனுள்ளதாக இருக்கும். இதற்கு முன் சூரிய கிரண் கூட்டு பயிற்சி கடந்த 2019ம் ஆண்டு நேபாளில் நடந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1755783
நுகர்வோர் நலன், உணவு மற்றும் பொது விநியோகம் அமைச்சகம்
தமிழகம் உள்ளிட்ட மாநிலங்களில் விறுவிறுப்பாக நடைபெறுகிறது காரீப் பருவத்திற்கான உணவு தானியங்களின் கொள்முதல்
காரீப் 2020-21 பருவத்தில், தமிழகம், பஞ்சாப், ஹரியானா, உத்தரப் பிரதேசம், தெலங்கானா, உத்தராகண்ட், சண்டிகர், ஜம்மு காஷ்மீர், கேரளா, குஜராத், ஆந்திரப் பிரதேசம், சட்டீஸ்கர், ஒடிசா, மத்திய பிரதேசம், மகாராஷ்டிரா, பிகார், ஜார்க்கண்ட், அசாம், கர்நாடகா மற்றும் மேற்கு வங்காளத்தில் கடந்த 23.01.2021 வரை, 582.17 இலட்சம் மெட்ரிக் டன் நெல் கொள்முதல் செய்யப்பட்டுள்ளது.
இது கடந்த ஆண்டு, இதே காலத்தின் கொள்முதலை விட 20.43 சதவீதம் அதிகமாகும். இந்த கொள்முதல் மூலம் 83.83 இலட்சம் விவசாயிகள், ரூ.109915.15 கோடி குறைந்தபட்ச ஆதரவு விலையைப் பெற்றுள்ளனர்.
மேலும் தமிழகம், கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான், ஆந்திரப் பிரதேசத்திலிருந்து குறைந்தபட்ச ஆதரவு விலையில் 51.92 இலட்சம் மெட்ரிக் டன் பருப்பு, எண்ணெய் வித்துக்களைக் கொள்முதல் செய்ய ஒப்புதல் வழங்கப்பட்டுள்ளது.
தமிழகம், மகாராஷ்டிரா, குஜராத், ஹரியானா, ராஜஸ்தானிலிருந்து கடந்த 23.01.2021 வரை 299493.16 மெட்ரிக் டன் பாசி பயறு, உளுந்து, நிலக்கடலை, சோயா பீன்ஸ் ஆகியவற்றை அரசு கொள்முதல் செய்துள்ளது. இதன் மூலம் 160768 விவசாயிகள், ரூ. 1620.99 கோடி அளவுக்கு குறைந்தபட்ச ஆதரவு விலையைப் பெற்றுள்ளனர்.
இதே போல் தமிழ்நாடு மற்றும் கர்நாடகாவிலிருந்து கடந்த 21.01.2021 வரை 5089 மெட்ரிக் டன் கொப்பரைத் தேங்காய், 3961 விவசாயிகளிடமிருந்து கொள்முதல் செய்யப்பட்டுள்ளது. இதன் மூலம் விவசாயிகளுக்கு ரூ. 52.40 கோடி குறைந்தபட்ச ஆதரவு விலை கிடைத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1691925
ஆயுஷ்
ஆயுஷ் 64 மருந்து குறித்து ஒருசில ஊடகங்களில் வெளிவந்துள்ள தவறான செய்திகள்: ஆயுஷ் அமைச்சகம் கண்டனம்
அச்சிடப்படாத சிறிய அளவிலான ஆய்வை மேற்கோள் காட்டி, ஆயுர்வேதத்திற்கு எதிராக, குறிப்பாக ஆயுஷ் அமைச்சகத்திற்கு எதிராக கடந்த இரண்டு நாட்களாக ஒரு சில ஊடகங்களில் தவறான செய்திகள் வெளிவருகின்றன. பல்வேறு ஆய்வுகள் மற்றும் பல தரப்பு மருத்துவ சோதனைகளின் அடிப்படையில் கொவிட்-19 சிகிச்சை மற்றும் மேலாண்மையில் பயனளிக்கும் மூலிகையான ஆயுஷ் 64 பற்றி இந்த ஒருதலைப்பட்சமான தவறான செய்தி அமைந்துள்ளது.
இன்னும் வெளியிடப்படாத ஒரு ஆய்வை மேற்கோள்காட்டி, அலோபதி மற்றும் ஆயுர்வேதத்தைச் சேர்ந்த புகழ்பெற்ற ஆராய்ச்சியாளர்கள் அடங்கிய பணிக்குழு மற்றும் ஆயுஷ் அமைச்சகத்தின் கடுமையான உழைப்பிற்கு ஊடக செய்திகள் களங்கம் ஏற்படுத்துகின்றன. இந்தக் குறிப்பிட்ட ஆய்வு, ஜெய்ப்பூரில் உள்ள தேசிய ஆயுர்வேத நிறுவனம் மற்றும் ஜோத்பூரில் உள்ள அகில இந்திய மருத்துவ அறிவியல் நிறுவனம் ஆகியவற்றுக்கு இடையேயான ஒருங்கிணைந்த ஆராய்ச்சியில் மேற்கொள்ளப்பட்டதாகும். புகழ்பெற்ற மற்றும் சம்மந்தப்பட்ட துறைகளில் கற்றல் மற்றும் ஆராய்ச்சியின் மிகச்சிறந்த மையங்களாக விளங்கும் இந்த இரண்டு நிறுவனங்களும் தங்களது ஆய்வின் முடிவு குறித்து தவறான செய்திகள் வெளியிடப்பட்டிருப்பதற்கு கண்டனம் தெரிவித்துள்ளன.
ஊடகத்தில் தவறாக மேற்கோள் காட்டப்பட்டுள்ள டாக்டர் ஜெய்கரன் சரணின் கருத்தை அமைச்சகம் தெளிவுபடுத்த விரும்புகிறது. இந்த செய்திக்கு மறுப்பு தெரிவித்துள்ள அவர், “ஆயுஷ் 64 மருந்து, தரமற்றது என்றோ அல்லது பயனில்லாதது என்றோ நான் ஒருபோதும் கூறவில்லை. மாறாக, ஆயுஷ் 64 மருந்து மிகச்சிறந்த பயனளிக்கும் என்பது கண்டுபிடிக்கப்பட்டுள்ளது. மற்ற மருந்துகளுடன் எடுத்துக்கொள்ளும் வகையில் ஆயுஷ் 64 மருந்து மிகவும் பாதுகாப்பானது என்று ஆய்வு முடிவுகள் தெளிவாக எடுத்துக்காட்டுகின்றன”, என்று கூறியுள்ளார்.
உண்மை தன்மை குறித்து போதிய புரிதல் இல்லாமல் தவறான செய்திகள் வெளியிடப்பட்டிருப்பதற்கு ஆயுஷ் அமைச்சகம் தனது கடுமையான கண்டனத்தை தெரிவிக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1749138
(Visitor Counter : 245
எஃகுத்துறை அமைச்சகம்
ட்ரோன் மூலம் கனிம வளங்களை கண்டறிவதற்காக காரக்பூர் ஐஐடி-யுடன் தேசிய கனிம வள மேம்பாட்டு கழகம் புரிந்துணர்வு ஒப்பந்தத்தில் கையெழுத்திட்டுள்ளது
நாட்டின் மிகப்பெரிய இரும்புத்தாது உற்பத்தி நிறுவனமான கனிம வள மேம்பாட்டுக் கழகம் ட்ரோன் மூலம் கனிம வளங்களை. கண்டறிவதற்காக காரக்பூர் ஐஐடி-யுடன் புதன்கிழமை அன்று புரிந்துணர்வு ஒப்பந்தத்தில் கையெழுத்திட்டுள்ளது. காணொலிக் காட்சி வாயிலாக நடைபெற்ற நிகழ்ச்சியில், தேசிய கனிம வள மேம்பாட்டுக் கழகத்தின் மேலாண் இயக்குநர் திரு சுமித் தேப், நிதிப்பிரிவு இயக்குநர் திரு அமிதவா முகர்ஜி, தொழில்நுட்ப இயக்குநர் திரு சோம்நாத் நந்தி, தயாரிப்புப் பிரிவு இயக்குநர் திரு டி கே மொகந்தி மற்றும் ஐஐடி பேராசிரியர்கள் புரிந்துணர்வு ஒப்பந்தத்தில் கையெழுத்திட்டனர்.இந்நிகழ்ச்சியில் பேசிய தேசிய கனிமவள மேம்பாட்டுக் கழகத்தின் மேலாண் இயக்குநர் திரு சுமித் தேப், நாட்டின் கனிம வளங்களைக் கண்டறிவதற்கான ட்ரோன் மூலம் புவி இயற்பியல் ஆய்வை நடத்தும் முதல் மத்திய பொதுத்துறை நிறுவனமாக தேசிய கனிவள மேம்பாட்டுக் கழகம் இருக்கும் என்று கூறினார்.
மத்தியப்பிரதேசத்தில் பல்வேறு கனிம வளங்கள் மற்றும் சத்தீஸ்கரில் பெலோடா-பெல்முண்டி என்ற இடத்தில் வைரங்களைக் கண்டறியும் பணியிலும் தேசிய கனிம வள மேம்பாட்டுக் கழகம் ஈடுபட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1807236
பிரதமர் அலுவலகம்
யுபிஐ மற்றும் டிஜிட்டல் பணப்பரிவர்த்தனைகள் தொடர்பான தகவல்களை ஒலி வடிவத்தில் விளக்கும் ஐஐபிக்கு பிரதமர் பாராட்டு தெரிவித்துள்ளார்
டிஜிட்டல் பணப் பரிமாற்றம், ஒருங்கிணைந்த கட்டண இடைமுக செயலி  ஆகியவற்றின் மூலம் மேற்கொள்ளப்படும் பணப்பரிவர்த்தனை குறித்த தகவல்களை ஒலி வடிவத்தில் வெளிப்படுத்தியதற்காக ஐஐபி அமைப்பை பிரதமர் திரு நரேந்திர மோடி பாராட்டியுள்ளார்.
இது தொடர்பாக ஐஐபி-யின் டுவிட்டர் செய்திக்கு பதிலளித்து பிரதமர் கூறியிருப்பதாவது;
"யுபிஐ மற்றும் டிஜிட்டல் பரிவர்த்தனைகளைப் பற்றி நான் அடிக்கடி பேசியிருக்கிறேன். ஆனால், தரவு ஒலிமுறை மூலம் பணப்பரிமாற்றம் செய்யப்பட்டதை நீங்கள் எப்படிப் பயன்படுத்திக் கொண்டீர்கள் என்பது எனக்கு மிகவும் பிடித்திருந்தது.
மிகவும் சுவாரஸ்யமான, ஈர்க்கக்கூடிய, வெளிப்படையான தகவல் இது.”
சிறப்பு சேவைகள் மற்றும் கட்டுரைகள்
இந்திய கடல் பகுதியில் போதைப் பொருள் கடத்தல்: இலங்கையை சேர்ந்த 6 பேர் கைது
இந்திய கடல் பகுதி வழியாக, போதைப் பொருள் கடத்தலில் ஈடுபட்ட இலங்கையை சேர்ந்த 6 பேர் கைது செய்யப்பட்டனர்.
உளவுத் தகவல் அடிப்படையில், இந்திய கடல் பகுதியில் சென்று கொண்டிருந்த இலங்கையைச் சேர்ந்த மீன்பிடி படகு ஒன்றை இந்திய கடலோர காவல் படையினரும், போதைப்பொருள் கட்டுப்பாடு பிரிவினரும் இடைமறித்து கேரளாவின் விழிஞ்சம் துறைமுகத்திற்கு கடந்த 8-ம் தேதி கொண்டு வந்தனர்.
படகை சோதனை செய்தபோது எதுவும் சிக்கவில்லை.
இதையடுத்து அந்த படகில் வந்த 6 இலங்கை மீனவர்களிடம் தீவிர விசாரணை நடத்தப்பட்டது.
அப்போது, சர்வதேச கடல் எல்லை பகுதியில், பாகிஸ்தான் மீன்பிடி படகில் இருந்து 100 கிலோ ஹஷிஸ், 150 கிலோ மெத்தாம்பெட்டமைன் போதை மாத்திரைகள் வாங்கியதை ஒப்புக் கொண்டனர். இலங்கைக்கு திரும்பும் வழியில், இந்திய கடலோர காவல் படை கப்பலை பார்த்ததால், 5 கட்டுகளில் இருந்த 250 பாக்கெட் போதை பொருட்களை கடலில் தூக்கி எறிந்ததாக ஒப்புக் கொண்டனர்.
சேகரிக்கப்பட்ட சில பொருட்கள் மற்றும் அவர்களின் வாக்குமூலத்தின் அடிப்படையில், இலங்கை மீனவர்கள் குரேரா, பெர்ணாண்டோ, தேசப்பியா, ஜெயதிசா, சாதுருவன், அருணாகுமார் ஆகியோர் இந்திய கடல் பகுதியில் போதைப் பொருள் கடத்தியதற்காக போதைப் பொருள் தடுப்புச் சட்டத்தின் கீழ் கைது செய்யப்பட்டனர்.
ரெயில்வே அமைச்சகம்
ரயில்வே துறை குறித்த முக்கிய அறிவிப்புகள்
ரயில்வே உள்கட்டமைப்பை வலுப்படுத்தும் வகையிலும், எதிர்காலத்திற்கு ஏற்ற வகையில் இந்திய ரயில்வேயை தயார்படுத்துவதற்காகவும், 2021 பிப்ரவரி மற்றும் மார்ச் மாதங்களிலும், 2021-22 நிதியாண்டிலும் தனது பல்வேறு மண்டலங்களில் செயல்படுத்துவதற்கான 56 திட்டங்களை இந்திய ரயில்வே அடையாளம் கண்டுள்ளது.
இதுவரை இல்லாத வகையில், மூலதன செலவினங்களுக்காக ரூ 2,15,058 கோடியை இந்தாண்டு ரயில்வே செலவிடவுள்ளது. நாடாளுமன்றத்தின் மக்களவையில் கேள்விகளுக்கு எழுத்துப்பூர்வமாக பதிலளித்த மத்திய ரயில்வே, வர்த்தகம் & தொழில்கள் மற்றும் நுகர்வோர் விவகாரங்கள், உணவு, & பொது விநியோகம் அமைச்சர் திரு.பியூஷ் கோயல், கிழக்கு மற்றும் மேற்கு பிரத்தியேக சரக்கு ரயில்பாதைகளின் இரு பிரிவுகளை பிரதமர் திறந்து வைத்துள்ளதாக தெரிவித்தார்.
ரயில்வே சரக்கு போக்குவரத்தை அதிகரிக்க பல்வேறு நடவடிக்கைகள் எடுக்கப்பட்டு வருவதாகவும், கிசான் ரயிலின் மூலம் எடுத்து செல்லப்படும் பழங்கள் மற்றும் காய்கறிகளுக்கான கட்டணங்கள் மீது 50 சதவீதம் மானியம் வழங்கப்படுவதாகவும் அவர் கூறினார்.
2017-18-ஆம் ஆண்டு 380 ஜோடி ரயில்களில் இருந்த பேண்ட்ரி கார்/மினி பேண்ட்ரி எனப்படும் உணவு வழங்கும் வசதிகள், 2019-20-ஆம் ஆண்டில் 419 ஜோடி ரயில்களுக்கு அதிகரிக்கப்பட்டுள்ளது.
ரயில் நிலையங்களை முறையாக பராமரிப்பதற்காகவும், பயணிகளுக்கு வசதிகளை ஏற்படுத்துவதற்காகவும் நிதி ஒதுக்கீடு தொடர்ந்து அதிகரிக்கப்பட்டு வருகிறது. 2015-16-ஆம் ஆண்டு ரூ 1081.21 கோடியாக இருந்த இதற்கான செலவு, 2020-21-ஆம் ஆண்டில் டிசம்பர் 2020 வரையில் ரூ 1646.94 கோடியாக அதிகரித்துள்ளது.
ரயில் கழிவுகளின் செயல்திறன் மிக்க மேலாண்மைக்கான நடவடிக்கைகள் குறித்து பதிலளித்த அமைச்சர், குறிப்பிட்ட ரயில் நிலையங்களில் கழிவுகள் சேகரிக்கப்படுவதாகவும், அதன் பின்னர் அவை உள்ளாட்சி அமைப்புகளின் கிடங்குகளுக்கு அனுப்பப்படுவதாகவும் கூறினார்.
மலைப் பிரதேசங்களில், குறிப்பாக வடகிழக்கு மாநிலங்களில் பல ரயில் திட்டங்கள் செயல்படுத்தப்பட்டு வருகின்றன. 2020 ஏப்ரல் 1-ன் படி, ரூ 75,795 கோடி மதிப்பில் 19 திட்டங்கள் 2,008 கி.மீ நீளத்திற்கு வடகிழக்கு பிராந்தியத்தில் செயல்படுத்தப்பட்டு வருகின்றன.
விவசாயிகள் தங்களது பொருட்களை பல்வேறு இடங்களுக்கு எளிதாக எடுத்து செல்வதற்காக தொடங்கப்பட்ட கிசான் ரயில் திட்டத்தின் கீழ், 18 வழித்தடங்களில் கிசான் ரயில்கள் இது வரை இயக்கப்பட்டுள்ளன. 157 ரயில் சேவைகளின் மூலம் சுமார் 50,000 டன் விளைபொருட்கள் இது வரை எடுத்து செல்லப்பட்டுள்ளன.
ரயில்வே வலைப்பின்னல் தொழில்நுட்பத்தை மேம்படுத்துவதற்கான நீண்ட கால திட்டமிடலுக்காக தேசிய ரயில் திட்டத்தின் வரைவு இறுதி அறிக்கை ரயில்வே அமைச்சகத்தின் இணையதளத்தில் கிடைக்கிறது.
விரிவாக்கம், திறன் மேம்பாடு, சரக்கு முனையங்களை அமைத்தல், ரயில் நிலைய மறுசீரமைப்பு மற்றும் பல்வேறு நவீனப்படுத்துதல் நடவடிக்கைகளுக்காக 2030-ஆம் ஆண்டு வரை ரூ 50 லட்சம் கோடி முதலீடு ரயில்வேக்கு தேவைப்படுகிறது. இதற்காக பொது, தனியார் கூட்டுமுறையை பயன்படுத்திக்கொள்ள திட்டமிடப்பட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694862
------
(Visitor Counter : 125
பாதுகாப்பு அமைச்சகம்
ராணுவ மருத்துவச் சேவைப் பிரிவுக்கு புதிய தலைமை இயக்குநர்
ராணுவ ஆராய்ச்சி மேம்பாட்டு நிறுவனம்  இன்று தனது 63வது நிறுவன தினத்தைக் கொண்டாடியது. இதை முன்னிட்டு டிஆர்டிஓ தலைவர் டாக்டர். ஜி. சதீஷ் ரெட்டி, பாதுகாப்புத்துறை அமைச்சர் திரு. ராஜ்நாத் சிங்கை சந்தித்து ஆகாஸ் ஏவுகணை மாதிரியைப் பரிசளித்தார். இது சமீபத்தில் ஏற்றுமதி செய்ய அனுமதிக்கப்பட்டது. இந்நிகழ்ச்சியை முன்னிட்டு, டிஆர்டிஓ பவனில், டாக்டர் அப்துல் கலாம் உருவப் படத்துக்கு, டிஆர்டிஓ தலைவர் மற்றும் இயக்குநர்கள் மலரஞ்சலி செலுத்தினர்.
டிஆர்டிஓ கடந்த 1958ஆம் ஆண்டு 10 பரிசோதனைக் கூடங்களுடன் தொடங்கப்பட்டது. இன்று ராணுவத் தொழில்நுட்பத் துறையில் ஏராளமான பிரிவுகளுடன் டிஆர்டிஓ செயல்படுகிறது. நிறுவன தினத்தை முன்னிட்டு டிஆர்டிஓ ஊழியர்களுக்கு டிஆர்டிஓ தலைவர் டாக்டர். ஜி. சதீஷ் ரெட்டி வாழ்த்து தெரிவித்தார். நாட்டுக்காக புதிய தளவாடங்களை உருவாக்கவும், தற்சார்பு இந்தியா திட்டத்துக்கு பங்களிக்கும் படியும் அவர் டிஆர்டிஓ விஞ்ஞானிகளைக் கேட்டுக் கொண்டார். டிஆர்டிஓ 2020ஆம் ஆண்டில் பல சாதனைகள் படைத்தாகவும், டிஆர்டிஓ தயாரிப்புகளின் ஏற்றுமதியை அதிகரிப்பதே, 2021ஆம் ஆண்டின் குறிக்கோளாக இருக்க வேண்டும் என அவர் கூறினார்.
ராணுவ மருத்துவச் சேவைப் பிரிவுக்கு புதிய தலைமை இயக்குநர்:
ராணுவத்தின் மருத்துவ சேவைகள் பிரிவின் தலைமை இயக்குநராக மருத்துவர் வைஸ் அட்மிரல் ராஜத் தத்தா இன்று பொறுப்பேற்றார். இதற்கு முன் இவர் கடற்படை மருத்துவச் சேவைகள் பிரிவு மற்றும் தில்லி ராணுவ மருத்துவமனை கமாண்டன்டாகவும் பணியாற்றியுள்ளார்.
மேலும் விவரங்களுக்கு இந்த ஆங்கிலச் செய்திக் குறிப்புகளைக் காணவும்:https://pib.gov.in/PressReleasePage.aspx?PRID=1685414
----
(Visitor Counter : 177
உள்துறை அமைச்சகம்
கொவிட்-19 முடக்க நிலை கட்டுப்பாடுகளால் நாடெங்கிலும் தவித்துக் கொண்டிருக்கும் மக்களுக்காக சிறப்பு ரயில்கள் இயக்கப்படும்
கொவிட்-19 முடக்க நிலை கட்டுப்பாடுகளால் நாட்டின் பல்வேறு பகுதிகளில் தவித்துக் கொண்டிருக்கும் புலம் பெயர்ந்த தொழிலாளர்கள், யாத்ரிகர்கள், சுற்றுலாப் பயணிகள், மாணவர்கள் மற்றும் மற்றவர்கள் செல்வதற்காக, ரயில்வே அமைச்சகம் சிறப்பு ரயில்களை இயக்குவதற்கு மத்திய உள்துறை அமைச்சகம் அனுமதியளித்து ஆணை பிறப்பித்துள்ளது.
இவர்கள் செல்வதற்கு வசதியாக, மாநில அரசுகள் / யூனியன் பிரதேசங்களுடன் ஒருங்கிணைக்கும் பணிக்காக தனி அலுவலர்களை ரயில்வே அமைச்சகம் நியமிக்க உள்ளது. பயணச் சீட்டு விற்பனை, சமூக இடைவெளி மற்றும் பிற பாதுகாப்பு நடவடிக்கைகளை, ரயில் நிலையங்கள், நடைமேடைகள் மற்றும் ரயில்களுக்குள் கடைபிடிப்பதற்காக விரிவான நெறிமுறைகளையும் ரயில்வே அமைச்சகம் வெளியிட உள்ளது.
Click here to see the Official Communication to States/UTs : https://static.pib.gov.in/WriteReadData/userfiles/MHA%20Order%2001.05.2020%20-%20Special%20Trains%20for%20Stranded%20Persons.jpeg
(
தொழிலாளர் மற்றும் வேலைவாய்ப்பு அமைச்சகம்
தொழிலாள் சக்தியில் பெண்கள் பங்கேற்பு
தமிழ்நாட்டில் உள்ள 15 வயதுக்கு மேற்பட்ட பெண்களில் 38.3 சதவீதத்தினர் பல்வேறு தொழில்களில் பணியாற்றி வருவதாக மத்திய தொழிலாளர் & வேலைவாய்ப்புத்துறை இணை அமைச்சர் திரு ராமேஸ்வர் தெலி தெரிவித்துள்ளார். மக்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், மத்திய புவியியல் மற்றும் திட்ட அமலாக்க அமைச்சகத்துக்கு உட்பட்ட தேசிய புள்ளியியல் அலுவலகம் மேற்கொள்ளும் ஆய்வின் அடிப்படையில், நாட்டின் வேலை பார்ப்போர் மற்றும் வேலையில்லாதோர் பற்றிய புள்ளி விவரங்கள் சேகரிக்கப்படுவதாக கூறியுள்ளார்.
2019-20-ஆம் ஆண்டுக்கான சமீபத்திய ஆய்வின்படி, 15 வயதுக்கு மேற்பட்டவர்களில், ஆண்கள் 73 சதவீதம் அளவிற்கும், பெண்கள் 28.7 சதவீதம் அளவிற்கும் பணியாற்றி வருவதாக தெரியவந்துள்ளது. அதிகபட்சமாக இமாச்சலப்பிரதேசத்தில் 63.1 சதவீதம் பெண்கள், பணியாற்றி வருகின்றனர். தமிழ்நாட்டில் 38.3 சதவீதம் பெண்கள் பணியாற்றி வருவதாகவும், அந்த பதிலில் தெரிவிக்கப்பட்டுள்ளது.
வேலை பார்ப்போர் பட்டியலில், பெண்களின் பங்கேற்பை அதிகரிக்கவும், வேலையின் தரத்தை மேம்படுத்தவும் மத்திய அரசு பல்வேறு நடவடிக்கைகளை மேற்கொண்டு வருவதுடன், தொழிலாளர் சட்டங்களிலும் பெண்களுக்கு பாதுகாப்பான மற்றும் சமவாய்ப்பு அளிக்கவும் பணியிடங்களில் பெண்களுக்கு உகந்த சூழ்நிலையை உருவாக்கவும் பல்வேறு நடவடிக்கைகள் மேற்கொள்ளப்பட்டு வருவதாகவும் திரு ராமேஸ்வர் தெலி தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1805783
விவசாயத்துறை அமைச்சகம்
மாநிலங்களிடம் இருந்து பெற்ற திட்ட முன்மொழிவுகளின்படி தமிழ்நாடு, கர்நாடகா, மகாராஷ்டிரா, தெலுங்கானா, ஹரியானா ஆகிய மாநிலங்களுக்கு 2020- 21ஆம் கரீஃப் சந்தை பருவத்திற்கு 14.09 எல்எம்டி பருப்புகள் எண்ணை வித்துக்களைக் கொள்முதல் செய்ய ஒப்புதல் அளிக்கப்பட்டுள்ளது
2020 - 21 ஆம் ஆண்டுக்கான கரீஃப் சந்தைப் பருவம் தொடங்கியுள்ளது. இதையடுத்து முந்தைய பருவகாலங்களில் கொள்முதல் செய்தது போலவே தற்போது நிலவும் குறைந்தபட்ச ஆதரவு விலை திட்டங்களின் படி 2020 - 21 பயிர்களை உழவர்களிடம் இருந்து குறைந்தபட்ச ஆதரவு விலையில், அரசு தொடர்ந்து கொள்முதல் செய்து வருகிறது.
மாநிலங்களிடம் இருந்து பெற்ற திட்ட முன்மொழிவுகளின்படி தமிழ்நாடு, கர்நாடகா, மகாராஷ்டிரா, தெலுங்கானா, ஹரியானா ஆகிய மாநிலங்களுக்கு 2020- 21ஆம் கரீஃப் சந்தை பருவத்திற்கு 14.09 எல்எம்டி பருப்புகள் எண்ணை வித்துக்கள் ஆகியவற்றைக் கொள்முதல் செய்ய ஒப்புதல் அளிக்கப்பட்டுள்ளது. மற்ற மாநிலங்கள், யூனியன் பிரதேசங்களுக்கும், கரீஃப் பருவ, பருப்புகள் எண்ணெய் வித்துக்கள் ஆகியவற்றுக்கான முன்மொழிவுகள் வரப்பெற்ற பிறகு ஒப்புதல் அளிக்கப்படும். அறிவிக்கப்பட்ட அறுவடை காலத்தின்போது சந்தை விலை, குறைந்தபட்ச ஆதரவு விலையை விடக், குறைவாக இருந்தால், விலை ஆதரவு திட்டத்தின் படி எஃப் ஏ க்யூ தர கொள்முதல் மேற்கொள்ளப்படும்.
28. 9. 2020 வரையிலான காலத்தில், அரசு இணைப்பு முகமைகளின் மூலமாக, தமிழ்நாட்டில் உள்ள 48 விவசாயிகள் பயனடையும் வகையில் 33 லட்ச ரூபாய் குறைந்தபட்ச ஆதரவு விலை மதிப்பிலான 46.35 எம்டி பச்சைப்பயிறு கொள்முதல் செய்தது. இதேபோல் கர்நாடகா, தமிழ்நாடு ஆகிய மாநிலங்களில் 3961 விவசாயிகள் பயனடையும் வகையில் 52.40 கோடி ரூபாய் குறைந்தபட்ச ஆதரவு விலை மதிப்பிலான 5089 எம்டி கொப்பரை தேங்காய்  கொள்முதல் செய்யப்பட்டுள்ளது.. ஆந்திரப் பிரதேசம், கர்நாடகா, தமிழ்நாடு, கேரளா ஆகிய மாநிலங்களுக்கு அனுமதிக்கப்பட்டிருந்த அளவு 1.23 எல் எம் டி அளவை விட இது அதிகமாகும்.
2020 - 21 கரீஃப் சந்தைப் பருவத்தின் போது நெல் கொள்முதல் ஹரியானா, பஞ்சாப் ஆகிய மாநிலங்களில் 26, செப்டம்பர் 2020 முதல் தொடங்கியது. 28.9.2020 வரையிலான காலத்தில் ஹரியானாவில் நெல் கொள்முதல் 3,164 எம்டி. பஞ்சாபில் 13,256 எம்டி. மொத்தம் 16,420 எம்டி. குவிண்டால் ஒன்றுக்கு 1888 ரூபாய் குறைந்தபட்ச ஆதரவு விலை என்ற அளவில் 31 கோடி ரூபாய் குறைந்தபட்ச ஆதரவு விலை மதிப்புடைய இந்த நெல் கொள்முதல் ஹரியானா மற்றும் பஞ்சாபைச் சேர்ந்த 1,443 விவசாயிகளிடமிருந்து பெறப்பட்டுள்ளது. மற்ற மாநிலங்களில் நெல் கொள்முதல் 28. 9. 2020 முதல் தொடங்கியுள்ளது.
2020 - 21 பருவத்துக்கான பருத்தி கொள்முதல் 1 அக்டோபர் 2020 முதல் தொடங்க உள்ளது. எஃப் ஏ க்யூ தர பருத்தி கொள்முதல் 1 அக்டோபர் 2020 முதல் காட்டன் கார்ப்பரேஷன் ஆப் இந்தியா  தொடங்கவிருக்கிறது
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்: https://pib.gov.in/PressReleasePage.aspx?PRID=1660030
நிதி அமைச்சகம்
தாமதமாகும் சரக்கு மற்றும் சேவை வரி கட்டணம் மீது வட்டி: மத்திய மறைமுக வரிகள் வாரியம்
தாமதமாகும் சரக்கு மற்றும் சேவை வரி கட்டணம் மீதான வட்டி தொடர்பான 25 ஆகஸ்டு, 2020 தேதியிட்ட வெளியீட்டு எண் 63/2020-மத்திய வரி அறிவிக்கை, சில தொழில்நுட்ப வரம்பெல்லைகளின் காரணமாக வருங்காலத்தை மனதில் கொண்டு வெளியிடப்பட்டதாக மத்திய மறைமுக வரிகள் வாரியம் இன்று தெளிவுப்படுத்தியுள்ளது. அதே சமயம், சரக்கு மற்றும் சேவை வரி குழுவின் 39-வது கூட்டத்தில் எடுக்கப்பட்ட முடிவின் படி, மத்திய மற்றும் மாநில வரி நிர்வாகங்களால் கடந்த காலத்துக்காக எந்த வசூலும் செய்யப்பட மாட்டாது என்று அது உறுதியளித்துள்ளது. சரக்கு மற்றும் சேவை வரி குழுவால் முடிவு செய்துள்ளபடி, வரி செலுத்துவோருக்கு முழு நிவாரணத்தை இது உறுதி செய்யும்.
25 ஆகஸ்டு, 2020 தேதியிட்ட அறிவிக்கை தொடர்பாக, தாமதமாகும் சரக்கு மற்றும் சேவை வரி கட்டணத்தின் நிகர கடன்பாட்டின்  மீது 1 செப்டம்பர், 2020-இல் இருந்து வட்டி வசூலிப்பது குறித்து சமூக ஊடகங்களில் வெளியான கருத்துகளைத் தொடர்ந்து, மத்திய மறைமுக வரிகள் வாரியம் இந்த விளக்கத்தை அளித்துள்ளது.
மனித வள மேம்பாட்டு அமைச்சகம்
ஆக்ஸிஜன் பற்றாக்குறையை தீர்க்க, நைட்ரஜன் உற்பத்தி கருவிகளை ஆக்ஸிஜன் உற்பத்தி கருவிகளாக மாற்ற மும்பை ஐஐடி தீர்வு
நாட்டில் கொவிட் -19 நோயாளிகளுக்கு சிகிச்சை அளிக்கத் தேவையான மருத்துவ ஆக்ஸிஜனுக்கு பற்றாக்குறை ஏற்பட்டுள்ளதற்கு மும்பை ஐஐடி புதுமையான உள்நாட்டு தீர்வை கண்டுள்ளது.
வெற்றிகரமாக பரிசோதிக்கப்பட்ட இந்த திட்டம், எளிமையான தொழில்நுட்ப உபகரணத்தை சார்ந்துள்ளது: பிஎஸ்ஏ  நைட்ரஜன் உற்பத்தி ஆலையை பிஎஸ்ஏ ஆக்ஸிஜன் உற்பத்தி ஆலையாக மாற்றுவது!
மும்பை ஐஐடியில் மேற்கொள்ளப்பட்ட ஆரம்பகட்ட சோதனைகள், நம்பிக்கைக்குரிய முடிவுகளை காட்டியுள்ளன. ஆக்ஸிஜன் உற்பத்தியை 3.5 ஏடிஎம் அளவில், 93 சதவீதம் முதல் 96 சதவீத தூய்மையுடன் உற்பத்தி செய்ய முடியும். இந்த ஆக்ஸிஜனை கொவிட் மருத்துவமனைகளில் ஆக்ஸிஜன் விநியோகிக்க பயன்படுத்த முடியும்.
நைட்ரஜன் உற்பத்தி ஆலையை ஆக்ஸிஜன் உற்பத்தி ஆலையாக மாற்றுவது எப்படி? ‘‘ தற்போதுள்ள நைட்ரஜன் ஆலையில் மாற்றம் செய்து, அதில் உள்ள மூலக்கூறு சல்லடைகளை கார்பனிலிருந்து ஜியோலைட்டுக்கு மாற்றுவதன் மூலம் இதை செய்ய முடியும்’’ என இந்த திட்டத்துக்கு தலைமை தாங்கிய மும்பை ஐஐடி டீன் பேராசிரியர் மிலிந் அட்ரே கூறியுள்ளார்.
" இது போன்ற நைட்ரஜன் ஆலைகள், காற்றிலிருந்து மூலப்பொருட்களை எடுக்கின்றன, இந்த ஆலைகள் நாடு முழுவதும் பல தொழிற்சாலைகளில் உள்ளன.
ஆகையால், ஒவ்வொரு நைட்ரஜன் ஆலையையும், ஆக்ஸிஜன் ஆலையாக மாற்றி, தற்போதைய மருத்துவ அவசரநிலைக்கு உதவ முடியும்’’ என அவர் கூறியுள்ளார்.
இந்த பரிசோதனை திட்டம், மும்பை ஐஐடி மற்றும் பிஎஸ்ஏ நைட்ரஜன் மற்றும் ஆக்ஸிஜன் உற்பத்தி கருவிகளை தயாரிக்கும் டாடா கன்சல்டிங் இன்ஜினியர்ஸ் அண்ட் மும்பை ஸ்பான்டெக் இன்ஜினியர்ஸ் இடையேயான கூட்டு முயற்சி திட்டமாகும்.
மும்பை ஐஐடியின் பரிசோதனைக் கூடத்தில் உள்ள ரெப்ரிஜிரேஷன் மற்றும் கிரையோஜெனிக்ஸ் பரிசோதனைக் கூடத்தில் உள்ள பிஎஸ்ஏ நைட்ரஜன் ஆலை, இந்த மாற்றத்துக்காக அடையாளம் காணப்பட்டுள்ளது. இந்த ஆய்வை மேற்கொள்ள மும்பை ஐஐடி, டாடா கன்சல்டிங் இன்ஜினியர்ஸ் மற்றும் ஸ்பான் டெக் இன்ஜினியர்ஸ் நிறுவனங்கள் இடையே ஒரு புரிந்துணர்வு ஒப்பந்தம் அவசர அடிப்படையில் கையெழுத்திடப்பட்டது.
இந்த ஆய்வுக்கு தேவையான உபகரணங்களை மும்பை ஐஐடி பரிசோனைக்கூடத்தில் உள்ள நைட்ரஜன் ஆலையில் ஸ்பான்டெக் இன்ஜினியர்ஸ் நிறுவியுள்ளது. இந்த ஆய்வுக்கான ஏற்பாடுகள், 3 நாட்களில் உருவாக்கப்பட்டது. இதன் ஆரம்பகட்ட பரிசோதனைகள், மேலே கூறியபடி நம்பிக்கைக்குரிய முடிவுகளை அளித்துள்ளன.
தொடர்புக்கு:
Prof. Milind Atrey, IIT Bombay


Or
Tata Consulting Engineers, Mumbai.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1714821